Ž. Radišić u novoj stranci  21/6/02. - 2002-06-21
Nekadašnji predsjednik Socijalističke partije Republike Srpske, Živko Radišić, pristupio nedavno formiranoj Narodnoj partiji socijalist
Član predsjedništva Bosne i Hercegovine, Živko Radišić i zvanično je novi član nedavno osnovane Narodne partije socijalista kojoj su još ranije pristupili aktuelni ministar odbrane Republike Srpske, Slbodan Bilić i ministar za ekonomske odnose sa inostranstvom, Fuad Turalić. Radišić je tako otklonio nedoumice u ovdašnjoj javnosti da li će se politički angažovati, nakon nedavnog istupanja iz Socijalističke partije Republike Srpske, čiji je bio, doskorašnji, predsjednik. Sa istekom ovog mandata ja želim da završim svoje radno i profesionalno angažovanje, ali ja imam pravo na svoje političko opredjeljenje. Pristupajući novoj Narodnoj partiji socijalista, Radišić je uputio i oštre kritike na račun bivših partnera u vlasti, Srpske demokratske stranke, optužujući ih za kriminal u Republici Srpskoj. Zar mi moramo čekati da nam stranci dođu pa da kažu da smo mi zarobljenici kriminala. Ako je već tako, onda je razumljivo pitanje, ko je najviše kriv? Kriva je vlast. Ko u toj vlasti? Onaj ko najviše učestvuje i ko je najviše učestvovao. Nije sporno da je SDS ovdje najviše učestvovao, od 1991. godine do danas i da danas najviše učestvuje. I ako imaju ambicija da budu najjača stranka, onda moraju i da nose najveću odgovornost za kriminal. Predstavnici SDS-a danas su na konferenciji za novinare u Banjaluci odbacili Radišićeve optužbe za kriminal, a portparol SDS-a, Dušan Stojičić je javno uputio kontraoptužbe na njegov račun. Rad gospodina Radišića pokazuje da se, zapravo, radi o, ako postoji politički kriminal, o politički kriminogenoj ličnosti i o čovjeku, koji bi pred institucijama RS i narodom RS, morao, sada na kraju mandata, da položi račun za ono šta je radio. Dodajmo da su predstavnici Socijalističke partije saopštili da je grupa građana pokrenula sudsku tužbu, a predata je i prijava izbornoj komisiji kojom se osporava validnost registracije Narodne partije socijalista, kojoj je pristupio član predsjedništva Bosne i Hercegovine, Živko Radišić. Za Glas Amerike iz Banjaluke, Dragan Stegić.